|  |  |
| --- | --- |
| Številka: | **9.** |
| Datum: 1. december 2011 |

|  |  |
| --- | --- |
| **ČLANOM OBČINSKEGA SVETA**  **OBČINE LOŠKA DOLINA** | |
|  |  |
| **ZADEVA:** | **UGOTOVITEV O PREDČASNEM PRENEHANJU MANDATA ČLANA NADZORNEGA ODBORA** |
| **NAMEN:** | Obravnava in sprejem |
| **PRAVNA PODLAGA:** | Zakon o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10)  Statut Občine Loška dolina (Uradno glasilo Občine Loška dolina št. 62)  Poslovnik Občinskega sveta Občine Loška dolina (Uradno glasilo Občine Loška dolina št. 64) |
| **PREDLAGATELJ:** | Nadzorni odbor |
| **POROČEVALEC:** | Mag. Armida Bavec, predsednica nadzornega odbora |
| **PREDLOG SKLEPA:** | **Občinski svet Občine Loška dolina sprejme ugotovitveni sklep, da je Ivanu Plosu, Podgora 33 a, Stari trg pri Ložu, predčasno prenehal mandat člana nadzornega odbora Občine Loška dolina, zaradi odstopa.** |

**I. OBRAZLOŽITEV:**

Župan Občine Loška dolina je dne 10. oktobra 2011 prejel pisno odstopno izjavo g. Ivana Plosa s katero odstopa s funkcije člana nadzornega odbora Občine Loška dolina.

Zakon o lokalni samoupravi določa v petem odstavku 32. a člena, da se glede razrešitve člana nadzornega odbora primerno uporabljajo razlogi iz določbe prvega odstavka 37a. člen tega zakona.

Na podlagi tretjega odstavka 37. a člena Zakona o lokalni samoupravi, je članu nadzornega odbora prenehal mandat z dnem, ko je podal odstopno izjavo županu. Pisnega odstopa ni mogoče preklicati. Župan je občinski svet obvestil o odstopu člana nadzornega odbora.

Nadzorni odbor Občine Loška dolina je na svoji seji, obravnaval odstop Ivana Plosa in je sprejel sklep, da Občinskemu svetu Občine Loška dolina predlaga v sprejem ugotovitveni sklep o predčasnem prenehanju mandata.

Pripravila:

Daliborka R. Jenc

Predsednica nadzornega odbora

Mag. Armida Bavec l.r.

**II. PREDLOG SKLEPA**

»Na podlagi 42. člena Statuta Občine Loška dolina (Uradno glasilo Občine Loška dolina št. 62) in 103. člena Poslovnika Občinskega sveta Občine Loška dolina (Uradno glasilo Občine Loška dolina št. 64) ter v skladu z 32. a in 37. a členom Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10), je Občinski svet Občine Loška dolina na \_\_\_ redni seji, dne \_\_\_\_\_\_\_\_\_\_\_\_, sprejel naslednji

**UGOTOVITVENI SKLEP**

I.

Občinski svet Občine Loška dolina ugotavlja, da je član Nadzornega odbora Občine Loška dolina, Ivan Plos, dne 10.10.2011, podal pisno izjavo, da odstopa iz Nadzornega odbora.

II.

Občinski svet Občine Loška dolina ugotavlja, da je Ivanu Plosu iz Podgore 33, Stari trg pri Ložu predčasno prenehal mandat člana Nadzornega odbora Občine Loška dolina zaradi odstopa z dne 10.10.2011.

Župan

Janez Komidar